KARN
కోల్‌కతాపై ముంబయి ఘనవిజయం
బెంగళూరు: చిన్నస్వామి స్టేడియం పిచ్‌ బౌలర్లకు సహకరిస్తుండటంతో బ్యాట్స్‌మెన్‌ బ్యాటింగ్‌ చేయడానికి ఇబ్బంది పడుతున్నారు.ముంబయి ఇండియన్స్‌తో క్వాలిఫయర్‌ -2 మ్యాచ్‌లో తొలుత బ్యాటింగ్‌ చేసిన కోల్‌కతా నైట్‌ రైడర్స్‌ 20 ఓవర్లు కూడా చేయకుండానే చేతులెత్తేసింది.కర్ణ్‌శర్మ 16 పరుగులిచ్చి 4 వికెట్లు,బుమ్రా 7 పరుగు లిచ్చి 3 వికెట్లు తీసుకున్నారు.వీరి ధాటికి 18.5 ఓవర్లలోనే కోల్‌కతా 107 పరుగులకే ఆలౌటైంది.టాస్‌ ఓడి బ్యాటింగ్‌కు దిగిన కోల్‌కతాకు గొప్ప ఆరంభం లభించలేదు.తొలి ఓవర్‌ నుంచే కోల్‌కతా బ్యాట్స్‌మెన్‌పై ఆధిపత్యం చెలాయిస్తూ వచ్చారు.జాన్సన్‌ వేసిన మొదటి ఓవర్‌లో కేవలం 3 పరుగులే వచ్చాయి.
బుమ్రా వేసిన రెండవ ఓవర్‌ లోనే ఫామ్‌లో ఉన్న క్రిస్‌ లీన్‌ 4 పరుగులకే ఔటయ్యాడు.ఆరంభం నుంచి తడబడిన మరో ఓపెనర్‌ సునీల్‌ నరైన్‌ 10 పరుగుల వద్ద కర్ణ్‌్‌శర్మ బౌలింగ్‌లో వికెట్ల ముందు దొరికి పోయాడు.ఉతప్ప 1 పరుగు చేసి వెంటనే వెనుదిరిగాడు. అతడు వేసిన 7వ ఓవర్‌లో గంభీర్‌ 15 బంతులు ఆడి 2 బౌండరీలతో 12 పరుగులు చేసి పాండ్యా చేతికి చిక్కగా గ్రాండ్‌హోం జిరో పరుగుల వద్ద వికెట్ల ముందు దొరికి పోయాడు.ఈ దశలో క్రీజులో ఉన్న సూర్యకుమార్‌ యాదవ్‌, జగ్గీ ముంబయి బౌలర్లను కొద్దిసేపు ధాటిగా ఎదుర్కొన్నాడు.10 ఓవర్లకు 5 వికెట్లకు గాను 43 పరుగులు స్కోరు కలిగిన కోల్‌తాను ముందుండి నడిపించాడు.
కృనాల్‌ పాండ్యా వేసిన 11వ ఓవర్‌లో సిక్స్‌ బాదిన యాదవ్‌ 10 పరుగులు రాబట్టాడు.మళ్లీ కృనాల్‌ వేసిన 13వ ఓవర్‌లో 2 బౌండరీలు బాది 10 పరుగులు సాధించాడు.మలింగ వేసిన తరువాత ఓవర్‌లో రెండు బౌండరీలు చేసిన జగ్గీ 12 పరుగులు రాబట్టడంతో 14 ఓవర్లకు కోల్‌కతా స్కోరు 83 కు చేరింది.ప్రమాదకరంగా కనిపిస్తున్న ఈ జోడీని కర్ణ్‌ శర్మ విడదీశాడు.జగ్గీని 28 పరుగుల వద్ద కర్ణ్‌ ఔట్‌ చేయడంతో యాదవ్‌కు సహకారం అందించేవారు కరువయ్యారు.అనంతరం కొద్దిసేపటికే సూర్య కుమార్‌ యాదవ్‌ 31 పరుగులు చేసి చివరి వరకు పోరాడేందుకు ప్రయత్నించినప్పటికి బుమ్రా బౌలింగ్‌లో పెవిలియన్‌కు చేరాడు.తరువాత వచ్చిన బ్యాట్స్‌మెన్‌ పటిష్ట ముంబయి బౌలింగ్‌ ముందు నిలువలేకపోవడంతో 18.5 ఓవర్లకే ఆలౌటైంది.ముంబయి బౌలర్లలో మిచెల్‌ జాన్సన్‌ రెండు, మలింగ ఒక వికెట్‌ తీసుకున్నాడు.
సులువుగా ముంబయి ఆధిక్యం:
కోలకతా నైట్‌ రైడర్స్‌ తరువాత బ్యాటింగ్‌కు దిగిన ముంబయి సులువుగా ప్రత్యర్థిపై ఆధిక్యం సాధించింది. ముంబయి 14.3 ఓవర్లలో 4 వికెట్లకు 111 పరుగులు చేసింది.ఓపెనర్‌ సైమన్స్‌ 6 బంతులు ఆడి 3 పరుగు లు చేసి చావ్లా బౌలింగ్‌లో ఎల్‌బిడబ్ల్యూగా వెనుదిరి గాడు.మరో ఓపెనర్‌ పార్ధీవ్‌ పటేల్‌ 9 బంతులు ఆడి 3 బౌం డరీలతో 14 పరుగులు చేసి యాదవ్‌ బౌలింగ్‌లో ఔటయ్యాడు.రాయుడు 11 బంతులు ఆడి 6 పరుగులు చేసి చావ్లా బౌలింగ్‌లో వెనుదిరిగాడు.ఇక రోహిత్‌ శర్మ 24 బంతులు ఆడి 1 బౌండరీ,1 సిక్సర్‌తో 26 పరుగులు చేసి నైల్‌ బౌలింగ్‌లో పెవిలియన్‌కు చేరాడు.హార్థిక్‌ పాండ్యా 30 బంతులు ఆడి 8 బౌండరీలతో 45 పరుగులు,పోలార్డ్‌ 7 బంతులు ఆడి 1 బౌండరీతో 9 పరుగులు చేసి నాటౌట్‌గా నిలిచారు.